Úrad vlády  SR	Na rokovanie vlády SR
Sekcia hospodárskej politiky	dňa 5.6.2002
	k číslu: 3711/2002
		k bodu: 18

S t a n o v i s k o

k Návrhu na vysporiadanie pohľadávok Slovenskej republiky voči Ruskej federácii formou realizácie investičných projektov Ministerstva zahraničných vecí SR v Ruskej federácii v roku 2002 a informácii o priebehu realizácie investičných projektov z doteraz uvoľnených prostriedkov časti zadlženosti RF voči SR v roku 2001 a             k Dodatku 
____________________________________________________________________

	I.

Materiál predkladá minister zahraničných vecí SR na základe uznesenia vlády SR č. 1180/2001. Obsahuje návrh uznesenia, predkladaciu správu, Návrh na vysporiadanie pohľadávok..., Informáciu o priebehu ..., prílohy, vyhodnotenie pripomienkového konania, doložku, návrh komuniké. V Dodatku je uvedené nové znenie vyhodnotenia pripomienkového konania.

		II.

Z vyhodnotenia pripomienkového konania  v novom znení vyplýva, že boli vznesené len dve pripomienky, pričom ministerstvo financií pripomienky nemalo. V predkladacej správe sa ale uvádza, že pripomienky boli vznesené len z ministerstva financií a  boli akceptované. Znenie pripomienok návrh neobsahuje, nie je preto možné posúdiť, či návrh požiadavky ministerstva financií spĺňa.

		III. 

Navrhuje sa, aby vláda schválila
-	financovanie projektov rekonštrukcie objektov Zastupiteľského úradu SR v Moskve a konzulátu SR v Sankt Peterburgu v celkovej hodnote 5 mil. USD v roku 2002 z prostriedkov zadlženosti RF voči SR,
-	 zníženie časti zadlženosti RF o sumu 10,625 mil. USD zodpovedajúcu realizácii projektov MZV SR v celkovej výške 8,5 mil. USD ( z toho 3,5 mil. USD je doposiaľ nerealizovaná čiastka z roku 2001), 
-	a súvisiace procedurálne a technické postupy. 

K predloženému návrhu nemáme vecné  pripomienky. S prihliadnutím na vyššie uvedenú poznámku k vyhodnoteniu pripomienkového konania odporúčame, aby vláda návrh schválila za predpokladu súhlasného stanoviska ministra financií. 

Bratislava  31.5. 2002